***Mentorrendszer 2011***

**A mentorrendszer működésének elvei:**

* A TTK HÖK szervezeteként, az önkormányzat anyagi és szellemi forrásai segítségével működő, ám viszonylagos önállósággal bíró rendszerként egy saját lábán megállni képes, szervezett, egységes rendszer kialakítása, amelyben a mentorok saját szakjukon és kari szinten is jó egységben, jó munkaközösséget alkotva tudnak dolgozni egyrészt egymással, másrészt a gólyák segítésében
* Az ELTE és a TTK szellemiségének, hagyományainak, céljainak megfelelő segítségnyújtás és alapok biztosítása a leendő elsőévesek számára, ehhez elengedhetetlen a mentorok megfelelő képzése, saját szervezésben, de a TTK HÖK elengedhetetlen segítségével
* A mentorrendszer működéséért, és a rendszerrel kapcsolatos kérdések, irányok kialakításáért a mentorkoordinátor felel, aki tisztségviselőként beszámolási kötelezettséggel tartozik a küldöttgyűlésnek, illetve munkájában a szakterületi delegáltakból, koordinátorokból és gólyatábor-szervezőkből álló szervezői csoport segíti

**Szervezői Csapat névsora:**

* Matematika: *Németh Antal*
* Kémia: *Hegedüs György*
* Biológia: *Szőke Szidónia*
* Földrajz-Földtudomány: *Király Beáta*
* Környezettan: *László Dorina*
* Fizika: *Kőfaragó Mónika*
* Matematika GT: *Árendás Ákos*
* Kémia GT: *Barát Viktor*
* Geo-Bio GT: *Berta Márton*
* Fizika GT: *Enyingi Vera Atala*

**Tervezett mentorszám: (a teljesség igénye nélkül, előzetes becslés)**

* + a pénzügyi tervezet ez alapján a létszám alapján lesz kiszámolva (minimum)
* Földes: 20 fő
* Fizika: 10 fő
* Kémia 10 fő
* Matematika: 12 fő
* Biológia: 30 fő
* Környezettan: 10 fő

**Honlap:**

* az oldalon lévő tudástárat aktualizáltuk januárban. A régi mentorok archívumba kerültek, a munkablog újra indult. A szakoknál a szakterületi képviselők vannak feltüntetve.
	+ Folyamatban: mentorfelvételi február 28-ig.
	+ Későbbi szerepe: mentorjelöltek folyamatos tájékoztatása az e-mailes kommunikáció mellett, illetve egyéb, a rendszerrel kapcsolatos hirdetések felülete.

**Mentorfelvételi:**

* Mentorfelvételi: február 4-28.
* Pótfelvételi: február 28. - március 1.
	+ Hirdetés formája: plakát, Nyúz hirdetés, személyes megkeresés

**Kirándulások:**

* Egy napos kirándulás: március 19. Budai-hegyekben
	+ célja:
		- a jelöltek meg tudják, mi is egy mentor feladata és mi az, amivel az adott tisztségviselők foglalkoznak a saját területükön, HÖK bemutatása, mentorrendszer bemutatása
		- megismerjék a saját szakukon jelentkezett társaikat, illetve a többi szakterületet
* Két napos kirándulás: április 16-17. helyszín még bizonytalan (tervezett: Balinka)
	+ célja:
		- az előadásokon leadott tudást megerősítsük a jelöltekben játékos feladatokon keresztül
		- a túra alatt egy verseny keretében kérjük vissza az anyagot
		- az állomások egy-egy tisztségviselő területének felelnek majd meg, valamint kiegészül egy mentorrendszerről szóló állomással és esetleg egy szakterületivel is
		- a szakok további összecsiszolódása egy csapattá
* Minden mentorjelöltnek ott kell lennie a kirándulásokon (nagyon nyomós indokkal egyet kihagyhat – ha egyikre se jön el, nem lehet mentor)

**Előadások:**

* Március 16., 18., 29., 31.
* Április 12., 14.
	+ minden előadáson három anyagrész szerepel. Egy-egy előadás körülbelül fél órát vesz igénybe a jelöltek kérdéseivel együtt. Ez alól kivételt képeznek a tanulmányi és a szociális elnökhelyettesek.
	+ beosztás: szociális-esélyegyenlőségi-kollégiumi, tanulmányi-sport-gazdasági, alapítvány-tudományos-külügy
		- tisztségviselőkkel egyeztetve februárban lesz, a sorrend-párosítás még nem végleges
* Április 18. és május elseje között a szakterületek megtartják elbeszélgetéseiket a jelöltekkel. Ez a felvételi folyamat része és opcionális szakterületenként.
	+ Ha megtartják, akkor minden jelöltet be kell hívni.
* Május első hetében a szakterületi koordinátorok az általuk kijelölt időpontban leadják a jelölteknek az elvárt tudást a saját szakukról.
	+ célja, hogy hátteret biztosítsunk a felkészüléshez
* Minden mentorjelöltnek részt kell vennie az előadásokon (nyomós indokkal maximum egy előadást hagyhat ki, illetve a szakos tréningen kötelező a megjelenés)

**Kisokos:**

* A Kisokost a honlapon el lehet érni, nemsokára 2011-re frissített változatban. Nyomtatva nem adjuk ki, de pdf formátumban (nyomtatható verzióban) fel kerül még a mentorteszt előtt.

**Mentorteszt:**

* időpontja még bizonytalan, még vizsgaidőszak előtt, a szakos programok után
	+ A tesztre kapott, illetve a kirándulásokon mutatott aktivitás alapján dől el, ki lehet majd mentor
	+ A mentorok idén is párban lesznek

Felvételi ponthatárok után a gólyákat beosztjuk a mentorpárok alá, és a felvételi értesítőben már mindenki kézhez kapja a saját mentorainak a nevét.

**Mentortábor:**

* augusztus 5-7. helyszín még bizonytalan (tervezett: Esztergom)
	+ célja a gólyatáborokra való felkészülés, csapatjátékok tanítása, mentorpárok összecsiszolódása, GT-k szerint a szakok együttműködésének fejlesztése
	+ a táborba csak az jöhet majd, aki a májusi mentorteszt alapján mentor lett

**Egy mentor feladatai:**

* Leendő gólyákkal való kapcsolatfelvétel, és a felkészítés, közösségkialakítás megkezdése már a gólyatáborok előtt
* Gólyatábor idején megfelelő, példamutató viselkedés és a mentorcsoportok felkarolása már a táborokban
* Az egyetem bemutatása a gólyáknak
* ETR-ben való teendők bemutatása és segítségnyújtás (pl. regisztráció, tárgyfelvétel, szoctám igénylés, stb.)
* Határidők, programok hirdetése a gólyáknak
* Lehetőségek bemutatása, ami később a tanulmányi előremenetel javára szolgálhat (külügyes, tudományos programok, szerveződések, ösztöndíjak hirdetése, bemutatása)
* Egyetemi életbe való bevezetés
* Vizsgaidőszak során a hasznos tapasztalatok átadása, az elsősök átsegítése az első vizsgaidőszakjukon megfelelő támogatással

**Mentor honorálás:**

* Mentorok fizetést nem kapnak. De munkájukért cserébe a gólyarendezvényekre illetve lehetőség szerint más rendezvényekre is kedvezményesen mehetnek. Ezt a szervező elnökhelyettessel előzetes egyeztetés szerint bonyolítjuk majd le.

Költség Tervezet: minimum létszámmal (92 fő) számolva, átlagolt költségek alapján + szervezők létszáma (15 fő)

* Póló: 41 000 Ft (ha a póló készítés is közbeszerzés alá esik, akkor ez az összeg módosulhat)
* Két napos hétvége szállás: 138 000 Ft + 22 500 Ft
	+ önrész mentorok/szervezők által: 92 000 Ft + 15 000 Ft
		- utazás: 75 900 Ft + 12 375 Ft
* Mentortábor szállás: 644 000 Ft (alvás, étkezés) + 105 000 Ft
	+ önrész mentorok/szervezők által: 276 000 Ft + 45 000 Ft
		- utazás: 50 600 Ft + 8 250 Ft
* Összesen, nagyjából: 455 000 Ft + 68 000 Ft = 523 000 Ft

Ezeket a költségeket a a tervezett szállások honlapján szereplő árak (nincs még benne a csoportos kedvezmény) és egy tavalyi GT-s pólóajánlat alapján számoltam.